Texas maktabida vahima uyg'otgan o'quvchiga Oq uy eshigi ochiq
Texas shtatida 14 yoshli Ahmad Muhammad o'zi yasagan soatni maktabga olib kelganida hibsga olingan, uch kun darsga qo'yilmagan.
O'quvchiga biror jinoiy ayb qo'yilmagan, lekin uch kun darsga qo'yilmagan. Voqea Irving shahrida yuz bergan. Hammasi soatning ovozi uyg'otgan xavotirdan boshlangan, deya yoritadi nomli mahalliy gazeta. Muhammad maktab rahbariyati tomonidan so'roq qilingan, keyin esa politsiya kelib qo'lini kishanlagan. Politsiyaning bildirishicha, soat xavfsiz edi lekin u sabab maktabda vahima ko'tarilgan. Portlovchi modda bo'lishi mumkin, deya o'qituvchi va o'quvchilar qo'rquvga tushgan. Maktabdagi tartib shuki, deya qayd etadi rahbariyat, biror shubhali narsa sezilsa, darrov xabar berilishi shart. Ahmad Muhammad sudanlik muhojirlar farzandi. Voqea ijtimoiy tarmoqlarda keng muhokamada. Prezident Barak Obama va sobiq Davlat kotibasi, prezidentlikka nomzod Hillari Klinton o'quvchini quvvatlab chiqqan. Amerika uningdek kashfiyotchilar sabab buyuk, deydi Obama. Bolakay Oq uyga taklif etilgan.